**Apusul soarelui**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te uiți la orizont în acel moment magic al zilei

când soarele dispare câte un pic,

iar norii capătă culori pastelate,

dar gândul tău zboară la dorințele tale închipuite

aducând o vrajă dulce

și-o adiere ușoară de iubire

pentru ziua ce-a trecut.

Ești fericit de parcă ai cucerit o medalie

pentru că nu întotdeauna prinzi apusul soarelui.

Uneori trebuie să lași alte treburi

ca să poți fi fericit alături de priveliștea minunată

ce-o lasă uneori apusul în natură

și te vei simți mai bine în visele nopții.

Alungă-ți gândurile negative,

orice merge prost în viață

și gândește-te la ziua de mâine

care vine cu emoții noi

și pe care să le umpli cu liniștea pozitivă

uitând de orice durere.

Timpul te-nvață să accepți frumusețea

și valoarea naturii.